TULD JERUUSALEMMAST
Shalom, kallid vaatajad! On rõõm taas teiega rääkida.
Usun, et see saade aitab teil vaimus kasvada.
Täna räägin käesoleva nädala toorapeatükist nimega "Käsuta".
See huvitav lugemismaterjal räägib ühest käsust,
mis oli Iisraeli lastele tähtis,
ja eriti meile, kes usme uude lepingusse
ja tahame kasvada oma suhtes Issanda Jeesusega.
Usun, et see aitab meid mitmel moel.
Alustame 2. Moosese raamatu 27. peatükist.
2Mo 27:20-21.
"Ja sina käsi Iisraeli lapsi." Issand räägib Moosesega.
"Et nad tooksid sulle valgustuse jaoks puhast tambitud oliiviõli,
lampide alaliseks ülesseadmiseks.
Kogudusetelgis, väljaspool eesriiet, mis on tunnistuslaeka ees,
peab Aaron oma poegadega seda korraldama Issanda ees
õhtust hommikuni.
See olgu igaveseks seadluseks Iisraeli laste tulevastele põlvedele!"
Jumal ütles siis Moosesele: "Käsi (tetsave) Iisraeli lapsi."
Samast juurest lähtub ka 'käsk' ehk mitsva.
Iisraellased pidid tooma puhast, pressitud oliiviõli.
Mu südant puudutab tugevalt see,
et kaks peatükki varem
õhutas Jumal koguma ande
igaühelt, kelle süda on valmis.
Andideks olid kuld, hõbe ja muu selline,
ning need on ju õlist kallimad.
Jumal siiski ei käse kulda ja hõbedat tuua.
Ta lihtsalt palub neid.
Siin peab Mooses siiski käskima Iisraeli lastel õli tuua.
Mida see tähendab?
Seda, et elame iga päev Messia võidmises.
Kas mäletate, kui õpetasin Messia võidmisest?
Elame Messias Jeesuse ja Püha Vaimu võidmises.
Et meie valgus põleks
ja meie elu oleks inimestele tõestuseks,
peame hoolitsema õli eest.
Õli tuleb tuua iga päev. See on Issanda käsk.
See ei puuduta üksnes Iisraeli lapsi,
sest see ei tähenda ainult konkreetse õli toomist.
Õli pole nii kallis kui kuld või hõbe.
Iga pere pidi hoolitsema Jumala koja eest.
Uus Testament ütleb, et meie oleme Jumala tempel.
Meie peame iga päev hoolitsema võidmisõli eest,
et meie tunnistus oleks tugev ja meie valgus säraks pimeduses.
Meie suureks kurvastuseks on maailm pimeduses.
Maailm kannatab
erinevate probleemide ja sõdade käes.
Maailmas on pimedus
ja see pole mingi uus asi.
Jesaja ütleb 60. peatüki 2. salmis:
"Sest vaata, pimedus katab maad ja pilkane pimedus rahvaid ..."
Maailma pimedus pole midagi uut.
Peame elama Püha Vaimu võidmises.
Kust see õli tuleb?
Jumalalt endalt, Jumala Pühalt Vaimult.
Kuidas me seda õli saame?
Kuidas saaksime seda oma ellu piisavalt ja kuidas särada pimeduses?
Huvitav küsimus ja vastus on väga lihtne.
Kui kasvame oma suhtes Püha Vaimuga,
oleme oma argielus Temaga osaduses,
ning pühendame oma aja palvele,
Jumala Sõna lugemisele ja uurimisele,
ja kui oleme alati valmis kuulama,
mida Jumala Vaim meile ütleb,
tuleb õli juurde.
On tähtis mõista, et see on käsk.
Kõige tähtsam käsk algab sõnaga 'kuule',
nii Vanas kui Uues Testamendis.
Meil peab olema hoiak,
et tahame kuulda, mida Jumal meile ütleb.
Ja meil on Toora, prohvetid, teised raamatud ja Uus Testament.
See raamat pakub meile palju võimalusi Jumala kuulmiseks.
Jumal ütleb:
"Aaron oma poegadega peab seda korraldama Issanda ees
õhtust hommikuni.
See olgu igaveseks seadluseks Iisraeli laste tulevastele põlvedele!"
Peame särama pimeduses ja olema tunnistuseks.
Ka Jumal peab nägema meie lampi põlemas.
Märkasin üht asja selle lambi kohta, millest siin räägitakse.
Vaatame, mida Jumala Sõna ütleb.
Olen sellega täiesti nõus.
Õpetussõnad 20:27 -
"Inimese vaim on Issanda lamp:
see uurib läbi kõik südamesopid."
"Inimese vaim on Issanda lamp:
see uurib läbi kõik südamesopid."
Mida see tähendab?
Inimese vaim on Issanda lamp.
See süttib ja põleb,
kui kasvame oma suhtes Jumalaga.
Jumal annab õli selle lambi jaoks.
Peame õppima seda vastu võtma.
Eelkõige on vaja usku.
Heebrealaste 11:6 -
"Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Jumalale tuleb läheneda uskudes. Ilma usuta ei saa me midagi.
Roomlaste kiri ütleb, et see mis pole usust, on patt.
Kui püüame pöörduda Jumala poole
ja arendada oma suhet Temaga,
kuid ei kasuta usku, mille oleme saanud Messia armus,
raiskame vaid aega ja mis veel hullem, teeme pattu.
Ärgem võtkem endale seda süüd!
Mis on esimene vahend,
millega arendame oma suhet Jumala
ja Tema Poja Jeesusega?
Jeesus ütles: "Ma ei jäta teid vaeslasteks; ma tulen teie juurde:"
Ta saatis meile Püha Vaimu.
Kus Püha Vaim siis on pärast maa peale tulemist?
Meie sees.
Jumal ütles, et tuleb ja elab meie keskel.
Püha Vaim elab meis.
Kui arendame oma suhet Püha Vaimuga,
arendame oma suhet Jumala endaga.
Eelkõige peame uskuma,
et see on õige ja tõde.
Teine vahend on palve.
Palve on võitud elu võti.
Paljud asjad on tähtsad, kui arendame suhet Jumalaga,
kuid tähtsaim neist on palve.
See on vestlus Jumalaga.
See pole nii, et Jumala juurde tullakse lihtsalt
nagu supermarketisse.
Jumala juurde tullakse kuulama, mis Tal öelda on.
Muidugi on meilgi Talle midagi öelda
ja Teda võib esmalt tänada kõige eest, mida Ta andnud on.
Jumal vastab alati. Isegi see, kui Ta ei vasta, on vastus.
Kui Ta ei vasta, oleks vastus meile ehk liiga raske olnud.
Ta ei taha meile midagi halba.
Ta on valguste Isa,
kes annab vaid häid ande.
Ka vastamatus on vastus.
Kui me ei saa kohe, mida palume, mõtleme:
"Ta ei armasta mind. Ta on mind unustanud."
Ei, vaid Ta õpetab meile midagi tähtsat.
Esmalt kannatlikkust
ja vastupidavust.
"Kuid lootus ei jäta häbisse,
sest Jumala armastus on välja valatud meie südameisse
Püha Vaimu läbi."
See, mis avab meile vaimumaailma,
on palve Messias Jeesuse nimel.
See täidab meid õliga.
Püha Vaim hakkab meid juhtima ja mõistame,
et "inimese vaim on Issanda lamp,
see uurib läbi kõik südamesopid."
Seepärast ütles Jeesus, et selle seest, kes usub Temasse,
voolavad elava vee jõed.
Kui palvetad, ei tea sa üksnes oma mõistusega,
et Püha Vaim elab su vaimus,
vaid koged seda.
Õpid ja saad kogemust sellest,
et Püha Vaim on su vaimuga ühenduses.
Asi ei jää siiski selle juurde.
"Kiida mu hing Issandat ja kõik mis mu sees on
tema püha nime."
See muutub elavaks tõestuseks inimestele maa peal.
Sinust saab valguse tunnistaja keset pimedust.
"Te olete maa sool ja maailma valgus."
Loodetavasti on kõik siiani selge.
Unustada ei tohi ka järgmist asja.
2. Moosese 27:21 - "Issanda ees õhtust hommikuni.
See olgu igaveseks seadluseks
Iisraeli laste tulevastele põlvedele!"
Siin räägitakse ka Issanda kojast -
kogudusetelgist.
See oli kohtumispaik.
Seal kohtusid Mooses ja kõik, kes otsisid Issandat, Jumalaga.
See oli koht püha Jumalaga kohtumiseks.
Uues Testamendis öeldakse, et oleme Jumala tempel.
Seepärast ütles Paulus,
et peame hoolitsema Messia õpetuse eest,
nagu ta kirjutas Timoteusele.
Peame keskenduma sellele, mis on meie sees
ja Messia õpetusele.
Kuid lisaks sellele on olemas kogudus.
Oleme üksi vaid ihu osad,
kuid koos oleme Messia kogudus.
Jeesus on koguduse pea.
Kogudused on kohalikud.
Peame eriliselt meeles pidama koguduste juhte.
Jumal tahab, et Tema kogudus oleks sellele maailmale tunnistuseks.
Koguduses ei saa olla pimedust, ei õpetuses ega inimestes,
kes juhivad kogudust Püha Vaimu juhtimisel.
Nad peavad ka ise Püha Vaimu juhtimisel elama.
Nad peavad ka ise Jumalat kuulma.
Neil peab olema hea tunnistus väljaspool olijatelt,
nagu Paulus kirjutab Timoteusele.
See on tähtis! Kohalik kogudus
peab olema sellele maailmale elavaks tunnistuseks.
Kogudusejuhid peavad hoolitsema selle eest,
et kogudus käib Messia valguses.
Seepärast peab kogudus jääma Messia õpetuse juurde,
mitte inimeste valeõpetusse,
mitte kogu maailma psühholoogide ja filosoofide õpetusse,
vaid Messias Jeesuse õpetusse.
See õpetus muudab inimelu
ja kasvatab inimese vaimu.
Inimese vaim peab kasvama.
Jumala seatud juhid kasvavad ka ise.
Ka kogudus kasvab oma juhtide õpetuses.
On kahju, kui seda ei juhtu!
Alati on neid, kes ei taha kasvada.
Ärgme keskendugem neile, vaid omaenda elule!
Juhid peavad muidugi oma kogudusele tähelepanu pöörama,
et patt või kibeduse juur seal kasvama ei pääseks,
nagu öeldakse Heebrealaste 12. peatükis.
Nagu Eesav, kes tagantjärgi nuttes isalt õnnistust palus,
kuid asjata.
Jumala antud õnnistust ei saanud enam muuta.
Juhid peavad hoolitsema selle eest, et koguduses poleks hoorust
ega selliseid nagu Eesav.
Jeesuse teelt ei tohi kõrvale eksida
kogu maailma lugude ja tühisuste juurde.
Koguduse lamp peab alati süüdatud olema.
See lamp on Messia õpetus.
Jeesus on Jumala Sõna, mis sai lihaks.
Jeesus on Sõna,
kes annab elu ja valguse kõigile inimestele.
Valgus särab pimeduses ja pimedus pole seda omaks võtnud.
Kui tähtis on elada Püha Vaimu võidmises,
nii isiklikus argielus kui koguduses!
Kogudus on osa meist ja meie oleme osa sellest.
Kui igaüks hoolitseb oma õli eest,
palvetamise, Sõna lugemise, Püha Vaimu kuulmise eest,
Pühakirja mõistmise ja kuulekuse eest Jumalale,
ja selle eest, et ei järgita vaid oma tahet,
vaid Issanda Jeesuse tahet,
jätkab kogudus seda teed,
mida Issand näitas Iisraeli lastele.
Toome igaüks oma õli lampi.
Nii kasvame kõik vaimus
ja kogudus saab inimestele elavaks tunnistuseks.
See särab keset pimedat linna.
Inimesed näevad seda, tulevad sinna ja muutuvad.
Lähme Matteuse evangeeliumi.
Matteuse 5:14-16.
"Teie olete maailma valgus.
Ei saa jääda märkamatuks linn, mis on mäe otsas ..."
See tähendab muidugi Jeruusalemma.
"Ega süüdata ka lampi ja panda vaka alla,
vaid lambijalale, nii et selle valgus paistab kõigile majasolijatele."
Nõnda paistku teiegi valgus inimestele,
et nad teie häid tegusid nähes
ülistaksid teie Isa, kes on taevas."
On huvitav,
et Jumal andis Moosesele korralduse käskida Iisraeli lastel
tuua iga päev puhast, pressitud oliiviõli
pidevalt põleva lambi jaoks.
Nagu algul ütlesin, räägiti enne seda andide toomisest.
Jumal ei käskinud ande tuua, vaid palus neid.
Isegi kui Ta ei käsi,
on Tema palvegi meile suureks kohustuseks.
Peame tooma oma annid Issanda kotta, vaestele jne.
Kuid Issand lausa käsib meil õli tuua!
Ja Jeesus nimetab meid maailma valguseks!
Oleme nagu linn mäe otsas.
Kõik näevad meid. Pange seda tähele!
Jeesus on seadnud meid maailma valguseks.
Selle jaoks Ta tuli.
Te ei saa end peita, sest teie peale on pandud Messia nimi.
Teid nimetatakse messiaanlikeks. Te olete Tema jüngrid.
Kõik vaatavad, kuidas te käitute.
Kas elate nii nagu räägite?
Kas mõistate, milles on asi?
Jeesus tuli, et teha meid maailma valguseks.
Me ei suudaks seda oma õigsuse najal.
Jeesus tuli, suri ristil, tõusis surnuist üles,
tegi meid vaimus õigeks ja andis meie patud andeks,
ja nii sai meist maailma valgus.
Kõik vaatavad meid.
Oleme maa sool. Mida see tähendab?
Maailm on meie jaoks.
Maailm on olemas, sest meie oleme olemas.
Kui meid poleks, läheks maailm täiesti mädanema.
Sool hoiab riknemise eest.
"Nõnda paistku teiegi valgus inimestele,
et nad teie häid tegusid nähes
ülistaksid teie Isa, kes on taevas."
Kui kasvame vaimus, kuuleme Issandat,
palvetame, räägime Jumalaga
ning tahame kasvada koguduses ja olla tunnistuseks Messiast,
ei jää see meie sisse, vaid tuleb alati välja,
ja inimesed näevad meie häid tegusid ja ülistavad Isa, kes on taevas.
Nad ühinevad meiega ja võtavad vastu usu.
Soovin teile ja ka iseendale,
et kõik inimesed näeksid meie häid tegusid, valgust pimeduses,
ja võtaksid vastu usu ning ühineksid meiega,
Messia Ihu ja Messia tulevase kuningriigiga.
Jumal õnnistagu teid! Shalom Jeruusalemmast!
Tõlge: Monika Jaaguri